b'\n_START_ARTICLE_\nMartini & Rossi\n_START_SECTION_\nHistorie\n_START_PARAGRAPH_\nI 1847 startet en gruppe forretningsmenn startet produksjon av vin, brennevin og vermut i Distilleria Nazionale di Spirito di Vino utenfor Torino. Takket v\xc3\xa6re Risorgimento var det \xc3\xb8konomisk vekst i sikte, og selskapet ble raskt sv\xc3\xa6rt innbringende. Noen \xc3\xa5r senere sluttet Alessandro Martini seg til gruppen. Han hadde i 1830, bare atten \xc3\xa5r gammel, kj\xc3\xb8pt et vinfirma, og hadde med seg viktige erfaringer. I 1863 ble Martini direkt\xc3\xb8r sammen med Luigi Rossi, som hadde funnet opp en veldig subtil vermut, og Sola. Selskapet fortsatte \xc3\xa5 vokse, og takket v\xc3\xa6re kongen av Piemontes patronat kunne det \xc3\xa5pnes avdelinger i Genova, Cagliari og Narbonne. _NEWLINE_Samme \xc3\xa5r som Martini, Rossi og Sola tok over endret de navnet til Martini, Sola & Cia; det er \xc3\xa5rstallet 1863 som trykkes p\xc3\xa5 etiketten som grunnleggelses\xc3\xa5ret. De begynte \xc3\xa5 eksportere til hele verden, og vant en rekke priser. _NEWLINE_I 1879 d\xc3\xb8de Sola, og s\xc3\xb8nnene solgte alle sine aksjer i selskapet. Navnet ble da endret til Martini & Rossi. De begynte i 1870 \xc3\xa5 lage ogs\xc3\xa5 andre produkter, blant annet Vino Canelli Spumante, en asti n\xc3\xa5 bedre kjent som Asti Martini. I 1868 fikk selskapet lov til \xc3\xa5 sette v\xc3\xa5penet til Huset Savoia p\xc3\xa5 etikettene av Victor Emmanuel II. Tilsvarende tillatelser ble gitt av Portugal, \xc3\x98sterrike, Spania og Storbritannia senere. Etter noen \xc3\xa5r til tillot Melbourne, Antwerpen og Mendoza at deres v\xc3\xa5pen ble brukt. Alle disse symbolene finnes fortsatt p\xc3\xa5 selskapets etiketter. _NEWLINE_Da Alessandro Martini d\xc3\xb8de i 1905 tok Luigi Rossis tre s\xc3\xb8nner over selskapet. De lanserte to av de mest kjent produktene, Martini Extra Dry og Martini Bianco, og opprettet datterselskaper over hele verden. I 1922 ble selskapets navn offisielt endret til Martini etter at det en tid hadde v\xc3\xa6rt i bruk uoffisielt.'